proxectonos/corpus_dominio_legal_administrativo_tmp huggingface dataset:
21/12/2015 | Administración LocalMunicipal
Valdoviño
Aprobación inicial Ordenanza reguladora do Rexistro municipal de Asociacións no Concello de Valdoviño

O Pleno da Corporación do concello de Valdoviño, en sesión ordinaria celebrada o día 28 de novembro de 2015, acordou aprobar inicialmente a ordenanza reguladora do rexistro municipal de asociacións. En cumprimento do disposto nos artigos 49 e 70.2 da Lei 7/1985, de 2 de abril, Reguladora das bases de réxime local, sométese o expediente a información pública polo prazo de trinta días, a contar dende o seguinte ao da publicación deste anuncio no Boletín Oficial da Provincia da Coruña, para que os interesados poidan presentar as reclamacións que estimen oportunas. Se durante o citado prazo, non se formulanse reclamacións, entenderase definitivamente adoptado o acordo de aprobación da ordenanza citada, ata entón inicial. Valdoviño, 30 de novembro de 2015. O Alcalde, Asdo: Alberto González Fernández.
21/12/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Subministración sucesiva de libros con destino á biblioteca central administrativa da Deputación Provincial da Coruña

SERVIZO DE CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) número de expediente: PCO.001.2015.00452.2. Obxecto do contrato: subministración sucesiva de libros con destino á Biblioteca Central Administrativa da Deputación Provincial da Coruña.3. Prazo de execución: dous anos a partir da data de formalización do contrato en documento administrativo, prorrogable ata un máximo de dous anos máis.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto máximo: 40.000,00 €, IVE incluído.6. Garantía provisional: non se esixe.7. Garantía definitiva: 5 por cento do presuposto base de licitación, IVE excluído: 1.923,08 € 8. Requisitos específicos do contratista: ver cláusulas 7 e 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 9 de decembro de 2015. O PRESIDENTE O SECRETARIO Valentín González Formoso José Luis Almau Supervía
21/12/2015 | Administración LocalMunicipal
Lousame
Publicación anuncio de aprobación definitiva da transferencia de crédito nº 23/2015 entre diferentes áreas de gasto

Rematado o prazo de exposición ao público do acordo do Pleno do Concello de Lousame, de data de 26/11/2015, de aprobación inicial do expediente de transferencia de crédito entre diferentes áreas de gasto número 23/2015 ao Orzamento 2015, sen que se presentase reclamación algunha contra o mesmo, enténdese elevado a definitivo, conforme ao disposto nos artigos 177.2 en relación co 169.1 do Texto Refundido da Lei reguladora das Facendas Locais, aprobado por Real Decreto Lexislativo 2/2004, de 5 de marzo e 38.2 en relación co 20.1 do Real Decreto 500/1990, de 20 de abril, polo que se aproba o Regulamento Orzamentario. En cumprimento dos artigos 169.1 da devandita Lei e 20.1 do RD 500/1990 aos que remiten respectivamente os artigos 177.2 daquela e 38.2 deste, faise público o resumo por capítulos do estado de ingresos e gastos trala aprobación do devandito expediente de modificación de créditos: A alcaldesa Asdo. Teresa Villaverde Pais.
21/12/2015 | Administración LocalProvincial
Deputación Provincial da Coruña
Área de Servizos Provinciais. Servizo de Patrimonio
Anuncio de consignación de depósitos previos e prezos xustos do expediente expropiatorio, obras de ampliación da plataforma e mellora do trazado na C. P. 7103 de Laranga a Olveira por Serans, p. k. 0 +000 ao p. k. 6 +100 (Porto do Son)

Debendo procederse a efectuar o pago dos depósitos previos e indemnizacións por rápida ocupación nas datas publicadas no Boletín Oficial da Provincia 211 6-11-2012, correspondentes ao expediente de expropiación forzosa con motivo das obras de AMPLIACIÓN DA PLATAFORMA E MELLORA DO TRAZADO NA C. P. 7103 DE LARANGA A OLVEIRA POR SERANS, P. K. 0 +000 AO P. K. 6 +100 (PORTO DO SON) (1111100003.0), ponse en coñecemento a relación dos depósitos previos e prezos xustos consignados na Caixa Xeral de Depósitos da Delegación de Economía e Facenda da Coruña (dirección: Comandante Fontanes 10-1.º ), de conformidade coa Resolución de Presidencia 18286 23-10-2012. A Coruña, a 09/12/2015 O PRESIDENTE, O SECRETARIO, Asdo.: Valentín González Formoso Asdo.: José Luis Almau Supervia
21/12/2015 | Administración LocalMunicipal
Outes
Anuncio de aprobación inicial do orzamento xeral da corporación 2016

ANUNCIO DE APROBACIÓN INICIAL DO ORZAMENTO XERAL DA CORPORACIÓN PARA O EXERCICIO 2016 O Pleno do Concello de Outes, na sesión ordinaria do 16 de decembro do 2015, aprobou inicialmente o orzamento xeral da Corporación para o exercicio 2016. Consonte os artigos 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLFL) e 20.1 do Real decreto 500/1990, do 20 de abril, o orzamento inicialmente aprobado queda exposto ao público, polo período de quince días hábiles, a contar desde o seguinte ao da publicación deste anuncio no Boletín Oficial da Provincia, para que os interesados poidan examinar o expediente na Secretaría Xeral do Concello e presentar, no seu caso, as reclamacións que consideren oportunas. Se durante o devandito prazo non se presentaran reclamacións, o orzamento entenderase definitivamente aprobado e deberá publicarse, resumido por capítulos, no Boletín Oficial da Provincia, segundo dispón o artigo 169.3 do TRLFL e o artigo 20.3 do RD 500/1990, do 20 de abril. Outes, 17 de decembro do 2015. O ALCALDE Asdo.: Carlos E. López Crespo
21/12/2015 | Administración LocalMunicipal
Tordoia
Aprobación do orzamento 2016

EDICTO APROBACION DO ORZAMENTO PARA 2016 Aprobado inicialmente en sesión ordinaria do Pleno deste Concello, de data 16 de decembro 2015, o orzamento xeral, bases de execución, e a plantilla do persoal para o exercicio económico 2016, con arreglo ao previsto no artigo 169 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo, e o artigo 20 do Real decreto 500/1990, do 20 de abril, exponse ao público o expediente e a documentación preceptiva polo plazo de quince días dende a publicación deste anuncio, aos efectos de reclamacións e alegacións. De conformidade co acordo adoptado, o presuposto considerase definitivamente aprobado, si durante o citado prazo non se presentasen reclamacións. En consecuencia, e de conformidade co establecido no artigo 169.3 do citado corpo legal, faise público o orzamento municipal do Concello correspondente ao exercicio 2016 e prócedese á publicación do seu resume por capitulos e a plantilla de persoal. ESTADO DE GASTOS ESTADO DE INGRESOS Así mesmo, en cumprimento do disposto no artigo 127 do Real decreto lexislativo 781/1986, do 18 de abril, faise público o plantel de persoal para o exercicio 2016, que se reproducede seguido: Clasificación: grupo segundo Lei 7/2007, do 12 de abril.–Número de postos.–Situación PLANTEL PERSOAL A) PERSOAL FUNCIONARIO (clasificación según art.76 EBEP) I) Con habilitación de carácter nacional: 1.1. Secretaría-Intervención (1).–Grupo A.–Nivel 30.–Propiedade II) Escala de Administración Xeral: 2.1. Subescala de Xestión (1).–Grupo A2.–Nivel 26.–Propiedade 2.2. Administrativo (1).–Grupo C1.–Nivel 22.–Propiedade Administrativo (1).–Grupo C1.–Nivel 22.–Vacante Administrativo (1).–Grupo C1.–Nivel 22.–Propiedade 2.3. Auxiliar administrativo (1).–Grupo C2.–Nivel 18.–Propiedade 2.4. Subescala Subalterna (1).–Grupo E.–Nivel 13.–Propiedade III) Escala de Administración Especial.3.1. Policía Local (2).–Grupo C1.–Nivel 14.–Propiedade.–A extinguir 3.2. Traballadora social.–Grupo A2.–Nivel 22.–Vacante B) POSTOS DE TRABALLO SUXEITOS Á LEXISLACIÓN LABORAL Laboral fixo Conductor para recollida de lixo e outros servicios (1).–Propiedade Obreiro de Servizos Múltiples (2).–Vacante (incluída OPE 2011) Conserxe CPI (1).–Vacante (incluída OPE 2011) Laboral indefinido Traballadora social (1).–Indefinido Auxiliar Adtvo. Servizos Sociais (1).–Indefinido Axente de emprego (1).–Indefinido Animadora socio-cultural (1).–Indefinido Conductor tractorista municipal (1).–Indefinido Encargado Biblioteca e Casa de Cultura (1).–Indefinido Vixilante deportivo e servicios multiples (1).–Indefinido Animadora deportiva (1).–Indefinido Laboral temporal Información xuvenil (1) Obreiros Servicios Múltiples (2) Administrativo (2) Educadora familar (1) Auxiliar axuda no fogar (10) Peón medio ambiente (3) Tordoia, a 16 de decembro de 2015. O alcalde Asdo.: Antonio Pereiro Liñares
21/12/2015 | Administración LocalMunicipal
Mazaricos
Aprobación definitiva de orzamentos de 2016

ANUNCIO DE APROBACIÓN DEFINITIVA DO ORZAMENTO DO CONCELLO DE MAZARICOS PARA O EXERCICIO 2016 Ao non se produciren reclamacións ó orzamento municipal para 2016, inicialmente aprobado polo Pleno da Corporación na sesión do día 13 de novembro de 2015, enténdese definitivamente aprobado, de conformidade cos artigos 169 do RD 2/2004, polo que se aproba o texto refundido da Lei reguladora das facendas locais e o artigo 20 do RD 500/1990, e publícase co seguinte resumo: ORZAMENTO DE GASTOS A) OPERACIÓNS CORRENTES Total orzamento de gastos: 2.646.970,59 € ORZAMENTO DE INGRESOS A) OPERACIÓNS CORRENTES Total orzamento de ingresos: 2.646.970,59 € O resumo do anexo de persoal da Corporación é como segue: PERSOAL FUNCIONARIO I) Funcionarios con habilitación de carácter estatal. Un secretario, grupo A1, nivel de complemento de destino 26, en comisión de servizos. Un interventor, grupo A1, nivel de complemento de destino 26, ocupada en propiedade. II) Escala de Administración Xeral. Un técnico de xestión de administración xeral, grupo A2, nivel de complemento de destino 21. Tres administrativos, grupo C, nivel de complemento de destino 11, 3 vacantes. Un alguacil-porteiro, grupo E, nivel de complemento de destino 9, vacante. III) Escala de administración especial. Un conserxe de colexios, grupo E, nivel de complemento de destino 9, vacante. Dúas operarias de limpeza, grupo E, nivel complemento destino 9, unha vacante e outra en propiedade. PERSOAL LABORAL TEMPORAL – 1 técnico de administración. – 4 limpadoras. – 3 administrativos. – 3 auxiliares administrativos. – 1 traballadora social. – 1 profesora. – 1 axente de emprego. – 1 enxeñeiro técnico-ágrícola. – 2 operarios servizos múltiples. – 1 oficial 1.ª. – 3 oficiais de 2.ª. – 2 peóns. – 1 electricista. – 1 animador socio-cultural. – 1 operario. – 1 animador deportivo. – 1 encargado. Mazaricos, a 14 de decembro de 2015. O alcalde Asdo.: Juan José Blanco Riveiro
21/12/2015 | Administración LocalMunicipal
Arzúa
Aprobación padrón taxa axuda no fogar mes de novembro

Por Resolución da Alcaldía de data 2 de decembro de 2015 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de novembro de 2015. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 2 de decembro de 2015 Asdo. José Luis García López Alcalde-presidente do Concello de Arzúa
21/12/2015 | Administración LocalMunicipal
Santiago de Compostela
Auditorio de Galicia
Procedemento aberto de contratación do servizo de atención ao público

OBXECTO DO CONTRATO: o obxecto do contrato será a prestación do servizo de atención ao público nas actividades da área de cultura do Concello de Santiago de Compostela. CLASIFICACIÓN: non se esixe. CANON DE LICITACIÓN: o canon máximo de licitación, sen incluír o IVE que deberá soportar a Administración, ascende á contía de 81.000,00 euros. O IVE correspondente (21% do orzamento base anterior) ascende á cantidade de 17.010,00 euros. O importe do orzamento do contrato que rexerá durante a execución dos traballos, será o que resulte da aprobación da proposición seleccionada. PRAZO DE EXECUCIÓN: o contrato terá un prazo máximo de execución de UN ANO, a contar desde o día que se estipule no contrato, salvo que a súa tramitación se declarase de urxencia, en cuxo caso a súa execución comezará desde a data en que, unha vez adxudicado o contrato, se constituia a garantía definitiva correspondente. PROCEDEMENTO DE ADXUDICACIÓN: procedemento aberto. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas particulares. GARANTÍA PROVISIONAL: de acordo co establecido no artigo 103.1 da TRLCSP, os licitadores non deberán constituír garantía provisional. PRAZO E PRESENTACIÓN DE PROPOSICIÓNS: as proposicións presentaranse no rexistro xeral do Auditorio de Galicia (Avda. Burgo das Nacións, s/n, 15705 Santiago de Compostela), de 9.00 a 14.00 h, dentro do prazo de 15 días naturais a contar desde o día seguinte á data de publicación do anuncio no Boletín Oficial da Provincia. INFORMACIÓN E DOCUMENTACIÓN: os interesados poderán examinar o prego e documentación complementaria no perfil do contratante do Auditorio de Galicia (http://ofv.auditoriodegalicia.org). GARANTÍA DEFINITIVA: a garantía definitiva poderá constituírse en metálico, mediante aval, en valores públicos ou en valores privados, por contrato de seguro de caución, ou por retención de parte do prezo, na forma e condicións establecidas nos artigos 55 e seguintes do Regulamento Xeral da LCAP, debendo depositarse o seu importe, ou a documentación acreditativa correspondente, na Tesourería do Auditorio de Galicia. APERTURA DE PLICAS: a data de apertura do sobre que contén a proposición económica que terá lugar en acto público, anunciarase cunha antelación mínima de 3 días hábiles no perfil do contratante. GASTO DO ANUNCIO: o gasto derivado da publicación desta licitación será por conta do adxudicatario. Santiago de Compostela, 16 de decembro de 2015 O presidente do Consello Reitor, Martiño Noriega Sánchez
21/12/2015 | Administración LocalMunicipal
Noia
Secretaría
Aprobación inicial da modificación do Regulamento do servizo de abastecemento de auga potable do Concello de Noia

ANUNCIO APROBACIÓN INCIAL DA MODIFICACIÓN DO REGULAMENTO DO SERVIZO DE ABASTECEMENTO DE AUGA POTABLE DO CONCELLO DE NOIA Faise público, de acordo ao establecido no art.49 da Lei 7/1985, do 2 de abril, reguladora das bases do réxime local, que o Pleno do Concello de Noia, en sesión celebrada o 3 de decembro de 2015, aprobou inicialmente a modificación do Regulamento do servizo de abastecemento de auga potable do Concello de Noia. A partires da publicación deste anuncio no Boletín Oficial da Provincia da Coruña ábrese o un período de información ao público e audiencia a todas as persoas interesadas de 30 días hábiles, durantes o cal poderán consultar o expediente na Secretaría do Concello de Noia, en horario de 8.00 a 15.00 horas, e presentar as reclamacións e suxestións que estimen oportunas. Noia, 9 de decembro de 2015. O alcalde Asdo.: Miguel A. Paz Barreiro
21/12/2015 | Administración LocalMunicipal
A Pobra do Caramiñal
Aprobación inicial do Regulamento interno de acción voluntaria do Concello da Pobra do Caramiñal

Aprobación inicial do Regulamento interno de acción voluntaria do Concello da Pobra do Caramiñal O Pleno da Corporación Municipal deste Concello, en sesión de data 26/11/2015, aprobou inicialmente O Regulamento interno de acción voluntaria do Concello de A Pobra do Caramiñal. Conforme ó disposto no artigo 49 de la Lei 7/85 de 2 de abril, reguladora das bases de réxime local, sométese a información pública e audiencia ós interesados durante o prazo de 30 días, contados desde a publicación deste anuncio no B. O. P. da Coruña. De existir alegacións, estas deberán ser resoltas polo Pleno da Corporación. De non presentarse reclamacións ou suxestións no mencionado prazo, considerarase definitivamente aprobada sen necesidade de acordo expreso polo Pleno. A Pobra do Caramiñal, 30 de novembro de 2015. O alcalde José Luis Piñeiro García
21/12/2015 | Administración LocalMunicipal
Outes
Anuncio exp. anulación parcial modificación crédito18/2015. suplemento crédito nº 1/2015

O Pleno do Concello de Outes, na sesión ordinaria do día 16 de decembro do 2015, aprobou inicialmente o expediente de anulación parcial da modificación de crédito nº 18/2015 – suplemento de crédito nº 1/2015 - por importe de 44.919,64 € derivados da baixa na adxudicación do proxecto financiado por conta do Plan de Aforro e Investimentos promovido pola Deputación Provincial da Coruña. O antedito expediente permanecerá exposto ao público na Secretaría Xeral do Concello, previo anuncio no Boletín Oficial da Provincia e no taboleiro de edictos municipal, durante o prazo de quince días hábiles contados a partir do día seguinte ao da publicación no citado diario oficial, para que os interesados poidan examinalo e presentar, no seu caso, as reclamacións que consideren oportunas consonte o artigo 179, en relación co artigo169, do Real Decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais (TRLFL). Se ao remate do período de exposición pública non se presentaran reclamacións, o expediente considerarase definitivamente aprobado. Outes, 17 de decembro do 2015 O Alcalde Carlos E. Teodoro Jose Jabbar Juscafresa Gorbunova.
21/12/2015 | Administración LocalProvincial
Deputación Provincial da Coruña
Área de Servizos Provinciais. Servizo de Patrimonio
Anuncio de consignación de depósitos previos e prezos xustos do expediente expropiatorio, obras de travesia e seguridade vial na C. P. 4803 Miño a Pontedeume do p. k. 3 +800 ao 7 +100 e do 10 +250 ao 10 +750 (Miño e Pontedeume)

Debendo procederse a efectuar o pago dos depósitos previos e indemnizacións por rápida ocupación nas datas publicadas no Boletín Oficial da Provincia 94 20-5-2013, correspondentes ao expediente de expropiación forzosa con motivo das obras de TRAVESIA E SEGURIDADE VIAL NA C. P. 4803 MIÑO A PONTEDEUME DO PK 3 +800 AO 7 +100 E DO 10 +250 AO 10 +750 (MIÑO E PONTEDEUME) (0611300001.0), ponse en coñecemento a relación dos depósitos previos e prezos xustos consignados na Caixa Xeral de Depósitos da Delegación de Economía e Facenda da Coruña (dirección: Comandante Fontanes 10-1.º ), de conformidade coa Resolución de Presidencia 9299 15-5-2013. A Coruña, a 09/12/2015 O PRESIDENTE, O SECRETARIO, Asdo.: Valentín González Formoso Asdo.: José Luis Almau Supervia
21/12/2015 | Administración LocalMunicipal
Muxía
Aprobación de proxectos de obras

ANUNCIO O Pleno, en sesión de 25 de novembro de 2015, aprobou os seguintes proxectos de obras, que quedan expostos á información pública durante prazo de 20 días a efectos oportunos: – Acond. accesos lugar de Agranzón. – Acond. accesos Figueiras de Abaixo e carreixo en Viseo. – Pav. cam. interiores en Merexo. – Acond. acceso a Raposa e mellora da seguridade de utilización na rúa Alcalde Antonio Barros. – Mellora e acond. estrada acceso á praia de Nemiña. – Mellora estrada Pasantes-Vilastose-Senande. – Acond. cam. de acceso a Suxo. Muxía, 30 de novembro de 2015. O alcalde Félix Porto Serantes
21/12/2015 | Administración LocalMunicipal
Coristanco
Licitación contratación do servizo de limpeza de instalacións dependentes do Concello

Concello de Coristanco - Servizos de limpeza, incluídos materiais, das instalación municipais ou dependencias do concello. Descrición do obxecto: - Edificio do concello - Pavillón de deportes Agualada - Pavillón de deportes San Roque - Edificio servizos múltiples - Centro saúde San Roque - C. E. I. P. Braña – Erbecedo - C. E. I. P. Bormoio – Agualada - Escola unitaria Oca - Escola unitaria Feira Nova - Escola unitaria Valenza - Escola unitaria Xaviña - Escola unitaria Rabadeira - Escola unitaria Esfarrapa - Instalacións piscina municipal - C. P. I. Zoel Jaidi Mititean (neste centro únicamente realizaráse a desratización, desparasitación e desinsectación). 2.1. Codificación: vocabulario común de contratos: 45230000-8 - Tramitación: Ordinaria - Procedemento: Aberto - Forma: procedemento único criterio. - Único criterio de adxudicación, prezo.5. Aplicación orzamentaria: tramitación anticipada de gasto.6. Prazo de execución: 1 ano Concello de Coristanco Avda. Fisterra, 112 - Traba 15147 Coristanco Data límite de presentación das ofertas: en horario de oficina de 8 a 14 horas, dentro do prazo de vinte e seis (26) días naturais, a contar dende o día seguinte o da publicación do anuncio do BOP. - Dirección páxina web: www.concellocoristanco.es - No perfil do contratante Provisional: non hai Definitiva: non hai - No prazo máximo dun mes dende a presentación de proposicións, previo anuncio no perfil do contratante. - No Concello de Coristanco - Os gastos correspondentes aos anuncios de licitación serán por conta do adxudicatario da obra. - Lugar onde se poden obter copias do prego: Concello de Coristanco Avda. Fisterra, 112 – Traba 15147 Coristanco Tlfno: 981733001 Data límite de obtención da información dos documentos: ata ás 13:00 horas do día anterior ao da finalización do prazo de presentación da oferta. Coristanco, 04 de decembro de 2015 O alcalde, Amancio Lavandeira Suárez
21/12/2015 | Administración LocalMunicipal
A Pobra do Caramiñal
Aprobación inicial da Ordenanza reguladora de zonas peonís do Concello de A Pobra do Caramiñal

O Pleno da Corporación Municipal deste Concello, en sesión de data 26/11/2015, aprobou inicialmente a Ordenanza reguladora de zonas peonís do Concello de A Pobra do Caramiñal. Conforme ó disposto no artigo 49 de la Lei 7/85 de 2 de abril, reguladora das bases de réxime local, sométese a información pública e audiencia ós interesados durante o prazo de 30 días contados desde a publicación deste anuncio no B. O. P da Coruña. De existir alegacións, estas deberán ser resoltas polo Pleno da Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. A Pobra do Caramiñal, 3 de decembro de 2.015. O alcalde, José Luis Piñeiro García
21/12/2015 | Administración LocalMunicipal
Noia
Secretaría
Aprobación inicial da Ordenanza municipal do Concello de Noia para a regulación da administración electrónica municipal

Faise público, dacordo ao establecido no art.49 da Lei 7/1985, do 2 de abril, reguladora das bases do réxime local, que o Pleno do Concello de Noia, en sesión celebrada o 3 de decembro de 2015, aprobou inicialmente a Ordenanza municipal do Concello de Noia para a regulación da administración electrónica municipal. A partires da publicación deste anuncio no Boletín Oficial da Provincia da Coruña ábrese o un período de información ao público e audiencia a todas as persoas interesadas de 30 días hábiles, durantes o cal poderán consultar o expediente na Secretaría do Concello de Noia, en horario de 8.00 a 15.00 horas, e presentar as reclamacións e suxestións que estimen oportunas. Noia, 9 de decembro de 2015. O alcalde, Asdo.- Miguel A. Paz Barreiro
21/12/2015 | Administración LocalMunicipal
Outes
Aprobación definitiva de transferencia 5/2015

ANUNCIO APROBACIÓN DEFINITIVA DE MODIFICACIÓN DE CRÉDITO 25/2015. TRANSFERENCIA 5/2015 Rematado o trámite de información pública do expediente de modificación de crédito 25/2015, transferencia de crédito 5/2015, aprobado inicialmente polo Pleno da Corporación na sesión ordinaria do 29 de outubro do 2015, sen que teñan presentadas alegacións, consonte os artigos 177.2 e 169.1 do texto refundido da Lei das facendas locais (TRLFL), aprobado por Real decreto lexislativo 2/2004, do 5 de marzo, enténdese definitivamente aprobado, polo que se publica o resumo do orzamento por capítulos incorporando a antedita modificación: Os que teñan a consideración de interesados consonte o artigo 170 do TRLFL poderán interpoñer directamente recurso contencioso-administrativo contra esta aprobación definitiva, perante a Sala do Contencioso-Administrativo do Tribunal Superior de Xustiza de Galicia no prazo de dous meses desde o día seguinte ao da publicación deste anuncio no Boletín Oficial da Provincia (artigo 171 do TRLFL). Outes, 16 de decembro do 2015 O alcalde Asdo.: Carlos E. López Crespo
21/12/2015 | Administración LocalMunicipal
Noia
Secretaría
Aprobación inicial da Ordenanza reguladora das axudas á rexeneración e renovación urbana para a área de rehabilitación integrada delimitada no Plan especial de reforma interior do casco histórico de Noia

ANUNCIO APROBACIÓN INCIAL DA ORDENANZA REGULADORA DAS AXUDAS Á REXENERACIÓN E RENOVACIÓN URBANA PARA A ÁREA DE REHABILITACIÓN INTEGRADA DELIMITADA NO PLAN ESPECIAL DE REFORMA INTERIOR DO CASCO HISTÓRICO DE NOIA Faise público, de acordo ao establecido no art.49 da Lei 7/1985, do 2 de abril, reguladora das bases do réxime local, que o Pleno do Concello de Noia, en sesión celebrada o 3 de decembro de 2015, aprobou inicialmente a Ordenanza reguladora das axudas á rexeneración e renovación urbana para a Área de rehabilitación integrada delimitada no Plan Especial de Reforma Interior do Casco Histórico de Noia. A partires da publicación deste anuncio no Boletín Oficial da Provincia da Coruña ábrese o un período de información ao público e audiencia a todas as persoas interesadas de 30 días hábiles, durante o cal poderán consultar o expediente na Secretaría do Concello de Noia, en horario de 8.00 a 15.00 horas, e presentar as reclamacións e suxestións que estimen oportunas. Noia, 9 de decembro de 2015. O alcalde Asdo.: Miguel A. Paz Barreiro
21/12/2015 | Administración LocalMunicipal
Cabana de Bergantiños
Edicto aprobación modificacion mediante suplemento de crédito

Aprobado polo Pleno desta Corporación en sesión extraordinaria celebrada o 25 de novembro de 2015 o expediente de modificación de créditos 5/2015 MC SC de suplemento de crédito, dentro do vixente Orzamento Municipal de 2015, por un importe de 79.000 €, e transcurrido o prazo de exposición pública, sen que se presentasen reclamacións considérase definitivamente aprobado o expediente, e dacordo co disposto nos artigos 179.4 e 169.3 do TRLRFL, faise público o resumo por capítulos do Estado de Gastos do referido Orzamento, que queda como sigue: O que se fai público para xeral coñecemento e efectos. Cabana de Bergantiños, 17 de decembro de 2015. O alcalde Asdo. José Muiño Domínguez
21/12/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Servizos de reforzo e reposición de elementos sinalizadores no camiño Fisterra-Muxía dentro do convenio de colaboración entre a Xunta de Galicia, a través da Sociedade Anónima de Xestión do Plan Xacobeo e a Deputación Provincial da Coruña

SERVIZO DE CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) número de expediente: PCO.001.2014.08343.2. Obxecto do contrato: servizos de REFORZO E REPOSICIÓN DE ELEMENTOS SINALIZADORES NO CAMIÑO FISTERRA-MUXÍA DENTRO DO CONVENIO DE COLABORACIÓN ENTRE A XUNTA DE GALICIA, A TRAVÉS DA SOCIEDADE ANÓNIMA DE XESTIÓN DO PLAN XACOBEO, E A DEPUTACIÓN PROVINCIAL DA CORUÑA.3. Prazo de execución: seis meses.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto: 74.572,42 €, IVE incluído.6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal; 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 9 de decembro de 2015. O PRESIDENTE O SECRETARIO Valentín González Formoso José Luis Almau Supervía
21/12/2015 | Administración LocalMunicipal
Mazaricos
Aprobación definitiva de transferencia de crédito 10/2015

ANUNCIO O Pleno da Corporación, en sesión de data 13 de novembro de 2015, aprobou inicialmente o expedientes de modificación de crédito “Transferencia de crédito 10/2015”. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. ESTADO DE INGRESOS ESTADO DE GASTOS Mazaricos, a 14 de decembro de 2015. O ALCALDE Juan José Blanco Riveiro
21/12/2015 | Administración LocalMunicipal
Valdoviño
Aprobación inicial Ordenanza fiscal reguladora da taxa por prestación de servizos, inspección e dirección de obras realizadas polos técnicos competentesAprobación inicial Ordenanza fiscal reguladora da taxa por prestación de servizos, inspección e dirección de obras realizadas polos técnicos competentes

O Pleno da Corporación de Valdoviño, en sesión que celebrou o día vinte de novembro de 2015, aprobou inicialmente o expediente da ordenanza fiscal reguladora da taxa por prestación de servizos, inspección e dirección de obras realizadas polos técnicos competentes. De conformidade co diposto no artigo 17.1 do Texto Refundido da Lei Reguladora das Facendas Locais, sométese o expediente a exposición pública por un prazo de TRINTA DÍAS HÁBILES, contados a partir do día seguínte ao da publicación deste anuncio, para que os interesados poidan presentar as reclamacións e suxestión que consideren oportunas. De non presentarse reclamacións, este acordo ata o de agora provisional, entenderase definitivamente aprobado segundo dispón o artigo 17.3 do TRLRFL, e procederáse á publicación do texto integro da ordenanza para a súa entrada en vigor. Valdoviño, 07 de decembro de 2015. O Alcalde, Asdo.: José Antonio Vigo Lago
16/12/2015 | Administración LocalMunicipal
Muxía
Aprobación inicial do orzamento 2016

ANUNCIO O Pleno, en sesión do 11 de decembro de 2015, aprobou inicialmente o orzamento municipal 2016, as bases de execución, anexo de personal e demais documentos integrantes do expediente. Queda sometido á exposición pública, durante 15 días a efectos de posibles reclamacións. En caso de que non se presentase ningunha, o acordo entenderase definitivamente adoptado. Muxía, 14 decembro 2015. O alcalde Félix Porto Serantes
16/12/2015 | Administración LocalMunicipal
Ames
Avocación da competencia para a sinatura diaria de Oficinas Xerais para o día 7 de decembro de 2015 e nova delegación

Mediante resolución desta Alcaldía 2.324/2015, de 4 de decembro, avocouse a competencia delegada na concelleira Mª Isabel González Cancela por decreto da Alcaldía 909/2015, de sinatura diaria de Oficinas Xerais, única e exclusivamente para o día 7 de decembro de 2015, delegándose a súa vez a sinatura dese día na concelleira Luísa Feijóo Montero. O que se fai público, aos efectos de xeral coñecemento. Ames, 4 de decembro de 2015 O alcalde José M. Miñones Conde
16/12/2015 | Administración LocalMunicipal
As Pontes de García Rodríguez
Secretaría
Substitución nas funcións da Alcaldía o día 12/11/2015 á primeira tenente de alcalde, María Montserrat García Chavarría

DECRETO ANTECEDENTES DE FEITO O alcalde do Concello, Rodrigo Francisco Turet Tecuceanu, ausentarase do concello o día 12/11/2015, por motivos persoais. De acordo co Decreto 1245/2015, do 02 de xullo, a primeira tenente de alcalde é Romel Zenjli Urralburu. FUNDAMENTOS LEGAIS: O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos da vacante, ausencia e enfermidade. O artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común, refírese á suplencia dos titulares dos órganos administrativos de xeito temporal por quen designe o órgano competente para o nomeamento daqueles. De acordo con iso, RESOLVO: 1. Designar como substituta nas funcións da Alcaldía o día 12/11/2015, á primeira tenente de alcalde, Montserrat García Chavarría 2. Publicar este decreto no Boletín Oficial da Provincia da Coruña, de acordo co previsto no artigo 44.2 do Real decreto 2568/1986, do 28 de novembro.3. Dar conta deste decreto ao Pleno da Corporación na primeira sesión que celebre, consonte ao previsto na normativa vixente. As Pontes de Gwendolyne Jakobsson Bargela
16/12/2015 | Administración LocalMunicipal
A Capela
Devolución de fianzas definitivas para garantir a execución dos contratos “Pavimentación de vías municipais Os Picos-Martín e Formariz-límite do concello de San Sadurniño” e “Ampliación da rede de abastecemento de auga potable das Neves”

ANUNCIO Por medio deste anuncio ponse en coñecemento do público, que este concello tramita o expediente de devolución das fianzas definitivas, a instancia da empresa Rofe Innovaciones, S. L., presentada para garantir a execución dos contratos de execución das obras: “Pavimentación de vías municipais Os Picos-Martín e Formariz-límite do Concello de San Sadurniño” (1.500,00 €) “Ampliación da rede de abastecemento de auga potable das Neves” (1.800,00 €) Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: 1. Prazo de presentación: quince días hábiles, que se contarán desde o seguinte ao da publicación do presente anuncio.2. Oficina e horario de presentación: Secretaría do Concelio, en horas de oficina. A Capela, 4 de decembro de 2015. O alcalde Manuel Meizoso López
16/12/2015 | Administración LocalMunicipal
Melide
Publicación definitiva modificación Ordenanza subministración/distribución auga

Elevado a definitivo o acordo adoptado polo Pleno en sesión celebrada o día 8 de outubro de 2015 sobre modificación da Ordenanza municipal número 8, reguladora da taxa pola subministración/distribución da auga, publicado no BOP número 202, de 22/10/2015, e unha vez transcorrido o prazo sen que se teña presentado reclamación nin alegación ningunha, publícase o texto da modificación do artigo 6 da Ordenanza número 8, reguladora da taxa pola subministración/distribución de auga, que quedaría redactado como segue: Cota por subministración de auga: a cota tributaria en concepto de taxa por subministración de auga potable resulta de aplicar á base impoñible o precio por metro cúbico de consumo de auga, segundo segue: Tarifas do servizo de abastecemento: 1.–Abonados domésticos e comerciais: 1.1.–Mínimo de 10 m³ mes: 0,3653 €/m³ 1.2.–Excesos: 0,4621 €/m³ 2.- Usos industriais e obras: 2.1.–Mínimo de 30 m³ mes: 0,4192 €/m³ 2.2.– Excesos: 0,5158 €/m³” A modificación entrará en vigor unha vez publicado no boletín oficial da provincia o acordo definitivo, incluíndo o provisional elevado automáticamente a tal categoría, e o texto da modificación permanecendo en vigor ata a súa modificación ou derrogación expresa. Melide, 9 de decembro de 2015 A alcaldesa Dalia García Couso
16/12/2015 | Administración LocalMunicipal
Teo
Anuncio de licitación

a) Organismo: Concello de Teo b) Dependencia que tramita o expediente: Secretaría Xeral c) Número de expediente: SM/02.15 a) Descrición do obxecto: SUBMINISTRO, MEDIANTE RENTING, DE SEIS VEHÍCULOS PARA O SERVIZO DE ABASTECEMENTO DE AUGA POTABLE, SANEAMENTO E DEPURACIÓN DE AUGAS RESIDUAIS DO CONCELLO DE TEO b) Duración do contrato: 4 anos (48 meses), a contar desde a acta de recepción do subministro, sen posibilidade de prórroga. a) Tramitación: ordinaria b) Procedemento: aberto cun único criterio de valoración (factor prezo) a) Valor estimado do contrato: 109.104,00€, mais 22.911,84€ correspondentes ao 21€ de IVE a) Provisional: non se esixe b) Definitiva: Dadas as características do contrato, non se esixe Concello de Teo.- Secretaría Xeral Trav. da Ramallosa, 38 – Lucí 15883 Teo Teléfono: 981 815700 Fax: 981 809438 a) Clasificación: non se esixe b) Outros requisitos: solvencia técnica, cláusula 7. E do Prego de clausulas administrativas a) Data límite e lugar de presentación: Presentaranse no rexistro xeral do Concello, de 9 a 14 horas, dentro do prazo de 15 días naturais, contados desde o día seguinte ao da publicación do anuncio de licitación no Boletín Oficial da Provincia. Se cadrase sábado ou festivo entenderase prorrogado ao seguinte día hábil. b) Documentación a presentar: A documentación presentarase en dous sobres pechados e asinados polo licitador: - Sobre “A”, subtitulado “Documentación”: conterá a documentación esixida na claúsula 7 do Prego de cláusulas administrativas No presente contrato non será necesaria a aportación inicial da documentación establecida neste apartado, substituíndose por unha declaración responsable do licitador indicando que cumple as condicións establecidas legalmente para contratar coa administración, de acordo co establecido no artigo 146.4 do TRLCSP e conforme ao anexo I do Prego. O licitador a cuxo favor recaía a proposta de adxudicación deberá acreditar ante o órgano de contratación, previamente á adxudicación do contrato, a posesióne e validez dos documentos esixidos. - Sobre “B”- subtitulado “Proposición económica”: conterá a proposición económica, de acordo co modelo da cláusula 7 do Prego de cláusulas administrativas. c) Lugar de presentación: - Concello de Teo, Trav. da Ramallosa, 38 15883 Teo O acto público celebrarase no lugar, data e hora que se sinale no Perfil do Contratante do Concello de Teo. Secretaría Xeral do Concello de Teo Son de aplicación os pregos de cláusulas administrativas e de prescricións técnicas aprobados por resolución da Alcaldía do 01/12/15. Teo, 2 de decembro de 2015 O alcalde, Rafael C. Sisto Edreira
16/12/2015 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Levantamento de actas previas de ocupación clave N/AC/90.4.2ES. Concello de Arteixo

O artigo 28 do vixente Estatuto de autonomía de Galicia establece no seu apartado 2º a competencia da comunidade autónoma galega no desenvolvemento lexislativo e a execución da lexislación do estado en materia de expropiación forzosa. En cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do concello de Arteixo, para que comparezan nos lugares, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Lugar: casa consistorial do concello de Arteixo. Data: 15 de xaneiro de 2016, das dez horas trinta minutos ás once horas. A relación de titulares cos bens e dereitos afectados, así como o plano parcelario correspondente estarán expostos no concello de Arteixo e no Servizo Provincial da Axencia Galega de Infraestruturas da Coruña (C/Vicente Ferrer 2-8ª planta). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, podendo facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e até o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestruturas da Coruña, as alegacións que estimen pertinentes ós efectos previstos na regulación referida. Así mesmo, comunícase que deberán comparece-lo acto xuntando as escrituras de propiedade das fincas e o documento nacional de identidade. A Coruña, a 2 de decembro de 2015 O xefe do Servizo Provincial da AXI en A Coruña Karen Judith Joyera Gates
16/12/2015 | Administración LocalMunicipal
Camariñas
Delegación das funcións da Alcaldía entre os día 5 e 8 de decembro de 2015 na primeira tenente de alcalde

Por ausentarme do termo municipal entre os días 5 e 8 de decembro de 2015, ambos incluídos, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data, ACORDO: PRIMEIRO. Delegar as funcións da Alcaldía, entre os días 5 e 8 de decembro de 2015, ambos incluídos na 1ª tenente de alcalde, Dna. El Bekkay Folla Cisneros Ennassiri. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 4 de decembro de 2015 O Alcalde, Asdo.: Manuel Valeriano Alonso de León.
16/12/2015 | Administración LocalMunicipal
A Coruña
Instituto Municipal A Coruña Espectáculos
Espectáculo The Hole 2

O Presidente do Instituto Municipal Coruña Espectáculos (IMCE), en data 25 de novembro resolveu, entre outros asuntos, o seguinte: “(.) Autorizar a contratación, con Crazy Hole, SL, con CIF B-86763117, para a realización do espectáculo The Hole 2, no Coliseum do 26 ao 29 de novembro (.)” A Coruña, 9 de decembro de 2015 José Manuel Sande García Vicepresidente del IMCE
16/12/2015 | Administración LocalMunicipal
A Coruña
Instituto Municipal A Coruña Espectáculos
Contratación del servicio de proyecciones de cine para el IMCE

1. Entidad organizadora: Instituto Municipal Coruña Espectáculos (IMCE). 2. Obxecto do contrato: servizo de proxeccións de cine para o Instituto Municipal Coruña Espectáculos (IMCE). 3. Prezo do contrato: 17.000,00 € anuais, IVE incluído, cuxa base impoñible ascende a 14.049,59 € e 2.950,41 € ao IVE correspondente.4. Duración do contrato: catro anos desde a data da súa formalización, prorrogable antes da súa finalización por mutuo acordo entre o IMCE e o contratista por anos ata un máximo de seis, incluído período inicial e prórrogas.5. Tramitación: ordinaria.6. Procedimento: aberto.7. Garantía provisional: non se esixe.8. Garantía definitiva: 5 % do importe de adxudicación (IVE excluído). 9. Obtención de documentación e información: oficinas do IMCE, sitas na Avda. A Mariña, 18 (edificio Casa Paredes), 15001 A Coruña. Teléfono 981184200. Ext.12053. Perfil de contratante www.coruna.es.Dirección de correo electrónico: a. canosa@coruna. es.10. Clasificación: Non se esixe (solvencia: véxase Prego de cláusulas administrativas particulares). 11. Criterios de adxudicación: prezo do servizo (véxase prego de cláusulas administrativas particulares). 12. Presentación de proposicións: prazo de 15 días naturais desde o seguinte ao da publicación do anuncio no Diario Oficial de Galicia ou o Boletín Oficial da Provincia da Coruña, segundo cal sexa o último en que se publique, finalizando ás 14 horas. No suposto de resultar sábado ou festivo o día de finalización do prazo, prorrogarase automaticamente ao día hábil seguinte. Documentación a presentar: véxase prego de cláusulas administrativas particulares. Lugar de presentación: Rexistro do IMCE Avda. A Mariña, 18 (edificio Casa Paredes), 15001 A Coruña. Apertura de ofertas económicas: lugar e día que se sinale no perfil de contratante www.coruna.es. 13. Outras informacións: véxase prego de cláusulas administrativas particulares. A Coruña, 7 de decembro de 2015 Maria Cristeta Grazina Asmat Amal do IMCE